Author: Korisnik
Last saved by: Žarko Gambiroža
Company: Grizli777

PRIJEDLOG
Na temelju članka 109. Zakona o cestama (Narodne Novine br. 84/11., 22/13., 54/13., 148/13., 92/14., 110/19., 144/21., 114/22. i 04/23), članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21) Općinsko vijeće Općine Križ na __ sjednici održanoj ____dana ____ 2024. godine, donijelo je

ODLUKU 
o nerazvrstanim cestama na području Općine Križ

I.	OPĆE ODREDBE

Članak 1.

Ovom Odlukom o nerazvrstanim cestama na području Općine Križ (u daljnjem tekstu: Odluka) uređuje se korištenje, upravljanje, građenje i održavanje nerazvrstanih cesta, zaštita nerazvrstanih cesta, financiranje nerazvrstanih cesta, rekonstrukcija te nadzor nad nerazvrstanim cestama na području Općine Križ ( u daljnjem tekstu: Općina).

Članak 2.

Nerazvrstane ceste su ceste koje se koriste za promet vozilima i koje svatko može slobodno koristiti na način i pod uvjetima određenim zakonom, drugim propisima i ovom Odlukom, a koje nisu razvrstane kao javne ceste u smislu Zakona o cestama, i to posebno: 
-	ceste koje povezuju naselja,
-	ceste koje povezuju područja unutar Općine i naselja,
-	pristupne ceste do stambenih, poslovnih, gospodarskih i drugih građevina,
-	okretišta vozila javnog prijevoza,
-	druge ceste i putevi na području naselja i Općine.

Članak 3.

Nerazvrstanu cestu čine:

-	cestovna građevina (donji stroj, kolnička konstrukcija, sustav za odvodnju atmosferskih voda s nerazvrstane ceste, drenaže, most, podvožnjak, nadvožnjak, propust, potporni i obložni zid, i sl., nogostup, biciklističke staze te sve prometne i druge površine na pripadajućem zemljištu (zelene površine, ugibališta, parkirališta, okretišta, stajališta javnog prijevoza i slično),
-	građevna čestica, odnosno cestovno zemljište u površini koju čine površina zemljišta na kojoj prema projektu treba izgraditi ili je izgrađena cestovna građevina, površina zemljišnog pojasa te površina zemljišta na kojima su prema projektu ceste izgrađene ili se trebaju izgraditi građevine za potrebe održavanja ceste i pružanja usluga vozačima i putnicima (objekti za održavanje cesta, upravljanje i nadzor prometa i dr. 
-	zemljišni pojas s obiju strana ceste potreban za nesmetano održavanje ceste širine prema projektu ceste,
-	prometna signalizacija (okomita, vodoravna i svjetlosna) i oprema za upravljanje i nadzor prometa, oprema i uređaji za regulaciju prometa, u mirovanju,
-	javna rasvjeta i oprema ceste (odbojnici i zaštitne ograde, uređaji za zaštitu buke, uređaji za naplatu parkiranja i slično). 

Članak 4.

Nerazvrstana cesta je javno dobro u općoj uporabi u vlasništvu Općine.

Nerazvrstana cesta se ne može otuđiti iz vlasništva Općine niti se na njoj mogu stjecati stvarna prava, osim prava služnosti i prava građenja radi građenja građevina sukladno odluci izvršnog tijela Općine, pod uvjetom da ne ometaju odvijanje prometa i održavanje nerazvrstane ceste.

Dio nerazvrstane ceste namijenjen pješacima (nogostup i slično) može se ustupiti na korištenje sukladno posebnim propisima, ako se time ne ometa odvijanje prometa, sigurnost kretanja pješaka i održavanje nerazvrstane ceste.

Nekretnina koja je izvlaštenjem, pravnim poslom ili na drugi način postala vlasništvo Općine, a aktom kojim se odobrava gradnja je predviđena za građenje nerazvrstane ceste, ne može se otuđiti.

Članak 5.

Nerazvrstana cesta postaje javno dobro u općoj uporabi pravomoćnošću uporabne dozvole odnosno izdavanjem drugog akta na temelju kojeg je dopuštena uporaba građevine sukladno posebnom propisu.

Nerazvrstana cesta upisuje se u zemljišne knjige kao javno dobro u općoj uporabi i kao neotuđivo vlasništvo Općine.

Članak 6.

Odluku o utvrđivanju i odluku o ukidanju statusa javnog dobra u općoj uporabi nerazvrstane ceste ili njezinog dijela donosi Općinsko vijeće.

Članak 7.

Jedinstveni upravni odjel Općine (dalje u tekstu: Upravni odjel) vodi jedinstvenu bazu podataka o nerazvrstanim cestama na području Općine, koje je sastavni dio i Evidencija nerazvrstanih cesta na području Općine Križ (Prilog 1. Odluke) koja je sastavni dio ove Odluke.

Nerazvrstane ceste ucrtavaju se u grafički dio Prostornog plana uređenja Općine.

II.	UPRAVLJANJE, GRAĐENJE I ODRŽAVANJE NERAZVRSTANIH CESTA 

Članak 8.

Upravljanje, građenje i održavanje nerazvrstanih cesta obavlja se na način propisan za obavljanje komunalnih djelatnosti sukladno propisima kojima se uređuje komunalno gospodarstvo, ako Zakonom o cestama nije drukčije propisano.

Članak 9.

Građenje, rekonstrukcija i održavanje nerazvrstane ceste financira se iz proračuna Općine, komunalne naknade i komunalnog doprinosa prema propisima koji uređuju komunalno gospodarstvo, naknada za osnivanje prava služnosti, prava građenja i naknada za korištenje i iz drugih izvora.

Članak 10.

Nerazvrstane ceste održavaju se na temelju godišnjeg Programa održavanja komunalne infrastrukture kojeg donosi Općinsko vijeće.

Popravci udarnih jama, oštećenja i drugih izrazito opasnih mjesta na nerazvrstanoj cesti i javno prometnoj površini moraju se obaviti u najkraćem roku uporabom materijala koji kvalitetom odgovara prometno – tehničkim karakteristikama nerazvrstane ceste.

Članak 11.

Radovi na održavanju nerazvrstanih cesta su:

-	radovi redovitog održavanja 
-	radovi izvanrednog održavanja. 

Članak 12.

Redovito održavanje cesta podrazumijeva sljedeće poslove:
-	nadzor i pregled cesta i objekata, 
-	redovito održavanje prometnih površina, 
-	redovito održavanje bankina, 
-	redovito održavanje pokosa, 
-	redovito održavanje sustava odvodnje, 
-	redovito održavanje prometne signalizacije i opreme, 
-	redovito održavanje cestovnih naprava i uređaja, 
-	redovito održavanje vegetacije, 
-	osiguranje preglednosti, 
-	čišćenje ceste, 
-	redovito održavanje cestovnih objekata, 
-	interventni radovi, 
-	održavanje cesta u zimskom razdoblju. 

Članak 13.
Izvanredno održavanje cesta podrazumijeva sljedeće poslove:

-	obnavljanje i zamjenu kolničkog zastora, 
-	ojačanje kolnika u svrhu obnove i povećanja nosivosti i kvalitete vožnje, 
-	mjestimične popravke kolničke konstrukcije ceste u svrhu zaštite i povećanja nosivosti ceste, 
-	poboljšanja sustava odvodnje ceste,
-	zamjenu, ugrađivanje nove i poboljšane vertikalne prometne signalizacije i opreme ceste (smjerokazni stupići, zaštitne ograde i slično),
-	saniranje odrona, popuzina,
-	radovi na zaštiti kosina od erozije,
-	sanaciju obložnih zidova,
-	zaštitu ceste od podlokavanja,
-	radove na uređenju zelenila u svrhu biološke zaštite ceste,
-	pojedinačne korekcije geometrijskih elemenata ceste (ublažavanje oštrih krivina, uređenje poprečnih nagiba, stajališta uz cestu i drugo) sa svrhom poboljšanja sigurnosti prometa, kojima se ne mijenja usklađenost s lokacijskim uvjetima u skladu  s kojim je cesta izgrađena,
-	uređenje raskrižja u istoj razini (oblikovanje, preglednost, ugradnja nove signalizacije i opreme) kojima se ne mijenja usklađenost s lokacijskim uvjetima u skladu  s kojim je cesta izgrađena,
-	poboljšanje uvjeta prometa uređenjem stajališta, odmorišta, pješačkih staza,
-	obnovu i postavu instalacija, opreme i uređaja ceste

Izvanredno održavanje spada u grupu zahtjevnijih i opsežnijih radova održavanja cesta, a temeljni im je cilj dugotrajnije uređenje i poboljšanja pojedinih dijelova ceste bez izmjene njenih tehničkih elemenata, osiguranja sigurnosti, stabilnosti i trajnosti ceste i cestovnih objekata i povećanja sigurnosti prometa.

Radovi izvanrednog održavanja izvode se povremeno, a njihov opseg vezan je za stupanj dotrajalosti ili oštećenja ceste.

Radovi izvanrednog održavanja cesta mogu se izvoditi samo na temelju projekta koji se obvezno izrađuje za provedbu takvog održavanja i u skladu s  Pravilnikom o održavanju cesta.

Članak 14.

Održavanje nerazvrstanih cesta u zimskim uvjetima obuhvaća radove neophodne za održavanje prohodnosti nerazvrstanih cesta te sigurnosti odvijanja prometa.

Nerazvrstana cesta, u smislu ove Odluke, smatra se prohodnom kada je radovima na održavanja prohodnosti omogućeno prometovanje vozila uz upotrebu zimske opreme.

Radi provedbe zimske službe Općinski načelnik donosi Izvedbeni program održavanja nerazvrstanih cesta u zimskom razdoblju.

Članak 15.

Građenje i rekonstrukcija nerazvrstanih cesta obavlja se prema Programu gradnje objekata i uređaja komunalne infrastrukture kojeg donosi Općinsko vijeće, a na temelju prostornih planova, tehničke dokumentacije i u skladu s propisima.

Članak 16.

Poslovi građenja i rekonstrukcije nerazvrstanih cesta obuhvaćaju:
-	građevinsko i drugo projektiranje s istražnim radovima, 
-	projektiranje opreme, pratećih objekata i prometne signalizacije, 
-	ustupanje radova izmještanja komunalne i duge infrastrukture, 
-	ustupanje geodetskih radova, 
-	ustupanje radova građenja i rekonstrukcije, 
-	ustupanje usluga stručnog nadzora građenja, 
-	investitorski nadzor nad provođenjem projekta, 
-	organizaciju tehničkog pregleda i primopredaje nerazvrstane ceste te dijelova nerazvrstane ceste i objekata na korištenje i održavanje, 
-	ostale poslove vezane uz poslove građenja i rekonstrukcije. 

III.	ZAŠTITA  I FINANCIRANJE  NERAZVRSTANIH CESTA 

Članak 17.

Zabranjeno je poduzimati bilo kakve radove ili radnje na nerazvrstanoj cesti i cestovnom zemljištu bez odobrenja Nadležnog upravnog tijela, ako bi ti radovi ili radnje mogli oštetiti nerazvrstanu cestu ili ometati promet.

Pravna ili fizička osoba dužna je zatražiti odobrenje Nadležnog upravnog tijela osobito za:
- prekomjernu upotrebu i opterećenje nerazvrstane ceste 
- zauzimanje nerazvrstane ceste ili cestovnog zemljišta radi uređenja gradilišta, izvođenja građevinskih radova i drugih radova, odlaganja materijala radi gradnje i slično, 
- prekopavanje cestovnog zemljišta radi popravka ili ugradnje infrastrukture, uređaja i opreme, te radi priključenja na instalacije i uređaje,

Za sve štete koje nastanu uslijed izvođenja radova na nerazvrstanim cestama ili njihovim zauzimanjem odgovara pravna ili fizička osoba iz stavka 2. ovog članka.

Odobrenje iz stavka 2. ovog članka izdaje se sukladno odredbama Odluke o komunalnom redu koje uređuju uvjete zauzimanja ceste ili cestovnog zemljišta i uvjete prekopa javnih površina radi popravka ili izvođenja priključka na infrastrukturu.
Članak 18.

Pri izvođenju radova i drugih aktivnosti na nerazvrstanoj cesti ili cestovnom zemljištu mora se uspostaviti odgovarajuća privremena regulacija prometa na način koji osigurava sigurno odvijanje prometa i nesmetano izvođenje radova.

Pravna ili fizička osoba koja izvodi radove i poduzima aktivnosti na nerazvrstanoj cesti ili cestovnom zemljištu dužna je od nadležnog upravnog tijela dobiti odobrenje za regulaciju prometa iz stavka 1. ovog članka.

Članak 19.

U vremenskom razdoblju od 15. srpnja do 15. kolovoza svake kalendarske godine, u pravilu, nije dozvoljeno zauzimanje ili prekopavanje nerazvrstane ceste, osim u naročito opravdanim slučajevima na temelju prethodne pisane suglasnosti Načelnika.

Odredba stavka 1. ovoga članka ne odnosi se na hitne slučajeve radi otklanjanja kvarova, većih šteta i opasnosti po život ljudi i imovinu.
Novoizgrađenu ili rekonstruiranu nerazvrstanu cestu zabranjeno je prekopavati najmanje pet godina računajući od dana asfaltiranja.

 Iznimno od odredbe stavka 3. ovoga članka Načelnik može, u naročito opravdanim slučajevima, odobriti prekopavanje nerazvrstane ceste prije isteka roka od pet godina, pod uvjetom da investitor obnovi cijelu kolničku konstrukciju nerazvrstane ceste.

Članak 20.

Sportske, kulturne i druge manifestacije na nerazvrstanim cestama i cestovnom zemljištu mogu se održavati pod uvjetima određenim zakonom kojima se uređuje sigurnost prometa na cestama, ili posebnim aktom o uređenju prometa i zadanim uvjetima zauzimanja javne površine.

Članak 21.

Nerazvrstane ceste mogu se koristiti samo za promet vozilima,  a u druge svrhe samo u slučajevima, na način i pod uvjetima propisanim zakonom kojim se uređuju ceste, zakonom kojim se uređuje sigurnost prometa na cestama i ovom Odlukom.

Radi zaštite nerazvrstane ceste i sigurnosti prometa na njoj, na nerazvrstanoj cesti i cestovnom zemljištu  zabranjeno je:

-	oštetiti, ukloniti, premjestiti, ili na drugi način izmijeniti postojeće stanje prometne signalizacije ili opreme, 
-	trajno ili privremeno zaposjedati ili na drugi način smetati posjed nerazvrstane ceste ili njezinog dijela, 
-	usmjeravati i dovoditi oborinsku vodu, otpadne vode i ostale tekućine, 

-	sprječavati otjecanje voda s nerazvrstane ceste, 
-	spuštati po pokosu nasipa ili usjeka kamen, stablo te druge predmete i materijal, 
-	vući stabla i dijelove stabla te drugi materijal ili  predmete, 
-	puštati domaće životinje bez nadzora, napajati životinje u cestovnom jarku te vršiti ispašu ili graditi pojilišta na cestovnom zemljištu, 
-	postavljati ograde, saditi živice, drveće i druge nasade, 
-	odlagati drvnu masu, ostale materijale ili druge predmete, 
-	postavljati nadgrobne ploče i druga spomen obilježja, 
-	postavljati transparente, plakate i druge oblike obavještavanja odnosno oglašavanja na način koji nije sukladan odredbama ove Odluke, 
-	rasipavati materijal, nanositi blato, ulje ili na drugi način onečišćavati nerazvrstanu cestu, 
-	odlagati otpad,
-	odlagati snijeg ili led, 
-	uključivati ili isključivati se na nerazvrstane ceste izvan izgrađenih prilaza,
-	paliti travu, korov, građu ili bilo koji drugi materijal na nerazvrstanoj cesti ili u njezinoj blizini, 
-	neovlašteno postavljati bilo kakve zapreke, odnosno spriječiti odvijanje prometa na nerazvrstanoj cesti, 
-	vršiti druge radnje koje mogu oštetiti cestu ili ugroziti sigurno odvijanje prometa. 
-	saditi drveće, grmlje i ostalo raslinje,
-	postavljati ograde, ogradne stupiće, rubnjaka  ili druge predmete,
-	obrubljivati cestovno zemljište rubnjacima ili na drugi način. 

Članak 22.

U blizini raskrižja nerazvrstanih cesta u razini ili na unutarnjim stranama cestovnog zavoja, ne smije se saditi drveće, grmlje i ostalo raslinje, postavljati ograde ili druge predmete koji onemogućavaju preglednost na nerazvrstanoj cesti (trokut preglednosti).

Vlasnik odnosno posjednik zemljišta dužan je na zahtjev Nadležnog upravnog tijela ukloniti drveće, grmlje, raslinje i druge predmete iz stavka 1. ovog članka, radi osiguravanja preglednosti na nerazvrstanoj cesti.

Ako vlasnik ili posjednik zemljišta ne postupi po zahtjevu iz stavka 2. ovog članka, Upravni odjel će osigurati izvođenje tih radova na teret vlasnika ili posjednika zemljišta.

Članak 23.

Vlasnik ili korisnik objekata, uređaja, instalacija uz ili na nerazvrstanoj cesti, na kojima je došlo do oštećenja cestovnih elemenata ili cestovnog zemljišta dužan je o tome obavijestiti nadležnu upravno tijelo.

Vlasnik ili korisnik objekata, uređaja i instalacija iz stavka 1. ovog članka obvezan je naknaditi štetu i troškove koji su nastali uslijed oštećenja.
Članak 24.

Prometni znakovi, signalizacija i oprema te turistička i ostala signalizacija postavljaju se na nerazvrstanoj cesti na temelju prometnog elaborata, tehničkog rješenja ili odluke Općinskog načelnika.

Za nerazvrstane ceste koje su izgrađene do stupanja na snagu ove Odluke, a nemaju prometni elaborat/tehničko rješenje, mjerodavno je postojeće stanje prometne signalizacije i opreme. Iznimno u slučajevima kada je ugrožena sigurnost prometa ili u drugim opravdanim slučajevima, moguće je promijeniti postojeću signalizaciju bez prometnog elaborata/tehničkog rješenja, uz dobivanje prethodne suglasnosti policijske postaje na novo prometno rješenje.

Dokumentacija iz stavka 1. ovog članka prilaže se u postupcima ishođenja akata za građenje i rekonstrukciju nerazvrstanih cesta te odobrenja na temelju ove Odluke.

Članak 25.

Na nerazvrstanim cestama nije dopušteno postavljanje reklama na mjestima na kojima bi zbog sadržaja, položaja te odnosa prema nerazvrstanoj cesti reklama ugrožavala sigurnost prometa.

Odobrenje  ili  suglasnost  za  postavljanje  reklama  na  nerazvrstanim  cestama daje Upravni odjel u skladu s odlukama Općine.

Članak 26.

Pravne ili fizičke osobe koje vrše prijevoz vozilima koja, prazna ili zajedno s teretom, svojom masom ili opterećenjem prelaze dozvoljenu masu, odnosno granicu dozvoljenog opterećenja na nerazvrstanim cestama (izvanredni prijevoz), dužne su ishoditi odobrenje za izvanredni prijevoz koje izdaje Upravni odjel.
Članak 27.

Troškove izvanrednog prijevoza u dijelu koji se odnosi na troškove izdavanja odobrenja i troškove naknade za izvanredni prijevoz te troškove poduzimanja mjera oko sigurnosti izvanrednog prijevoza plaća prijevoznik odnosno korisnik.

Dozvoljenu ukupnu masu, odnosno opterećenje iz članka 25. ove Odluke te visinu i način plaćanja troškova iz stavka 1. ovog članka utvrđuje Općinski načelnik posebnim aktom.
Članak 28.

Pravne ili fizičke osobe u obavljanju čije gospodarske djelatnosti dolazi do prekomjerne uporabe nerazvrstane ceste teškim ili srednje teškim vozilima, dužne su platiti naknadu za prekomjernu upotrebu nerazvrstane ceste.

Pod teškim i srednje teškim vozilima iz stavka 1. ovog članka smatraju se vozila ukupne mase veće od 7,5 tona.
Općinski načelnik Općine Križ odlukom utvrđuje djelatnosti iz stavka 1. ovog članka, mjerila za utvrđivanje prekomjerne uporabe nerazvrstane ceste i visinu naknade.

Rješenje o prekomjernoj uporabi nerazvrstane ceste izdaje Upravni odjel.

Članak 29.

Raskrižje nerazvrstanih cesta međusobno, te nerazvrstane i javne ceste ne smatraju se priključkom i prilazom na nerazvrstanu cestu.

Upravni odjel u postupku izdavanja akta kojim se provode dokumenti prostornog uređenja sukladno posebnom propisu, utvrđuje uvjete za izgradnju priključka i prilaza na nerazvrstanu cestu.
Priključak i prilaz na nerazvrstanu cestu smije se izvesti samo uz odobrenje Upravnog odjela.

Članak 30.

Troškove izgradnje priključka i prilaza na nerazvrstanu cestu, uključujući i postavljanje prometnih znakova, signalizacije i opreme snosi vlasnik ili posjednik nekretnine koja se spaja na nerazvrstanu cestu.

Priključak i prilaz u području cestovnog zemljišta nerazvrstane ceste s pripadajućim prometnim znakovima, signalizacijom i opremom sastavni su dio nerazvrstane ceste.

Minimalni uvjeti za projektiranje i izgradnju priključka i prilaza na nerazvrstanu cestu uređuju se u skladu sa zakonom.

Članak 31.

Ako priključak ili prilaz na nerazvrstanu cestu zbog povećanog prometa ili korištenja za drukčiji promet nego što je bio uzet u obzir prilikom izdavanja odobrenja za njegovu izgradnju više nije odgovarajući, Upravni odjel će rješenjem zahtijevati prilagođavanje priključka i prilaza izmijenjenim uvjetima (rekonstrukciju).

Troškove rekonstrukcije snosi vlasnik ili posjednik nekretnine koja se spaja na nerazvrstanu cestu.

Članak 32.

Ako je nerazvrstana cesta u takvom stanju da uopće nije prohodna ili nije prohodna za pojedine vrste vozila ili ako se na njoj izvode radovi koji se ne mogu obavljati bez obustavljanja prometa, ili ako njeno stanje zbog vremenskih nepogoda i drugih razloga ugrožava sigurnost prometa, Općinski načelnik Općine Križ će odlukom odrediti uvjete privremene zabrane prometa nerazvrstanom cestom ili zabrane prometa za pojedine vrste vozila te o tome obavijestiti nadležnu policijsku upravu.

IV. NADZOR 

Članak 33.

Poslove korištenja, održavanja, zaštite, rekonstrukcije, izgradnje i nadzora nad nerazvrstanim cestama obavlja komunalni redar Jedinstvenog upravnog odjela Općine Križ.

Nadzor nad provođenjem odredbi ove Odluke obavlja komunalni redar sukladno propisima koji uređuju komunalno gospodarstvo.
 
U obavljanju nadzora komunalni redar ovlašten je poduzeti radnje u suglasju sa zakonom te odlukom kojom se uređuje komunalni red.

Članak 34.

Pravne i fizičke osobe koje su podvrgnute nadzoru dužne su na zahtjev komunalnog redara u zadanom roku dostaviti podatke i dokumentaciju koja je potrebna za obavljanje nadzora. 

Članak 35.

Komunalni redar može usmenim putem narediti uklanjanje nedostataka koji izazivaju neposrednu opasnost za život i zdravlje ljudi i imovine. 

V. PREKRŠAJNE ODREDBE   
Članak 36.

Novčanom kaznom u iznosu 1.320,00 eura kaznit će se pravna osoba:

1.	ako postupi suprotno odredbama članka 17. Odluke, 
2.	ako postupi suprotno odredbama članka 21. Odluke,  koji propisuje da je zabranjeno: 
- oštetiti, ukloniti, premjestiti, ili na drugi način izmijeniti postojeće stanje prometne signalizacije ili opreme,
- usmjeravati i dovoditi oborinsku vodu, otpadne vode i ostale tekućine,
- odlagati otpad
- uključivati ili isključivati se na nerazvrstane ceste izvan izgrađenih   prilaza,
- neovlašteno postavljati bilo kakve zapreke, odnosno spriječiti odvijanje  prometa na nerazvrstanoj cesti
- vršiti druge radnje koje mogu oštetiti cestu ili ugroziti sigurno   
  odvijanje prometa. 
3.	ako ne ishodi odobrenje Nadležnog upravnog tijela za izvanredni prijevoz (članak 26. Odluke), 
4.	ako ne ishodi  odobrenje Nadležnog upravnog tijela za prekomjernu uporabu (članak 28. Odluke), 

Novčanom kaznom u iznosu 660, 00 eura kaznit će se fizička osoba obrtnik i osoba koja obavlja drugu samostalnu djelatnost kada su prekršaj počinile u svezi s obavljanjem svog obrta odnosno samostalne djelatnosti, za prekršaj iz stavka 1. ovog članka.

Novčanom kaznom u iznosu od 260,00 eura kaznit će se fizička osoba za prekršaj iz stavka 1. ovog članka.

Članak 37.

Novčanom kaznom u iznosu 660,00 eura kaznit će se pravna osoba:

1.	ako postupi suprotno odredbama članka 18. Odluke, 
2.	ako postupi suprotno odredbama članka 21. Odluke, koji propisuje da je zabranjeno: 
- sprječavati otjecanje voda s nerazvrstane ceste
- spuštati po pokosu nasipa ili usjeka kamen, stablo te druge predmete i materijal,
- postavljati ograde, saditi živice, drveće i druge nasade, 
- postavljati transparente, plakate i druge oblike obavještavanja odnosno oglašavanja na način koji nije sukladan odredbama ove Odluke,
- odlagati snijeg ili led, 
- paliti travu, korov, građu ili bilo koji drugi materijal na nerazvrstanoj cesti ili u njezinoj blizini, 
- postavljati ograde, ogradne stupiće, rubnjaka  ili druge predmete,
- obrubljivati cestovno zemljište rubnjacima ili na drugi način. 
3.	ako postupi suprotno odredbama članka 22. Odluke, 
4.	ako postupi suprotno odredbama članka 23. Odluke, 
5.	ako ne ishodi odobrenje Upravnog odjela za postavljanje reklama (članak 25. Odluke), 

Novčanom kaznom u iznosu 330, 00 eura kaznit će se fizička osoba obrtnik i osoba koja obavlja drugu samostalnu djelatnost kada su prekršaj počinile u svezi s obavljanjem svog obrta odnosno samostalne djelatnosti, za prekršaj iz stavka 1. ovog članka.

Novčanom kaznom u iznosu od 100,00 eura kaznit će se fizička osoba za prekršaj iz stavka 1. ovog članka.

Članak 38.

Novčanom kaznom u iznosu 120,00 eura kaznit će se pravna osoba:
1.	 ako postupi suprotno odredbama članka 21. Odluke, koji propisuje da je zabranjeno: 
- trajno ili privremeno zaposjedati ili na drugi način smetati posjed nerazvrstane ceste ili njezinog dijela,
- vući stabla i dijelove stabla te drugi materijal ili  predmete, 
- puštati domaće životinje bez nadzora, napajati životinje u cestovnom jarku te vršiti ispašu ili graditi pojilišta na cestovnom zemljištu, 
- odlagati drvnu masu, ostale materijale ili druge predmete, 
- postavljati nadgrobne ploče i druga spomen obilježja, 
- rasipavati materijal, nanositi blato, ulje ili na drugi način onečišćavati nerazvrstanu cestu, 
- saditi drveće, grmlje i ostalo raslinje,

2.	ako ne prilagodi priključak ili prilaz (članak 31. Odluke), 

Novčanom kaznom u iznosu 60, 00 eura kaznit će se fizička osoba obrtnik i osoba koja obavlja drugu samostalnu djelatnost kada su prekršaj počinile u svezi s obavljanjem svog obrta odnosno samostalne djelatnosti, za prekršaj iz stavka 1. ovog članka.

Novčanom kaznom u iznosu od 20,00 eura kaznit će se fizička osoba za prekršaj iz stavka 1. ovog članka.

Članak 38.

Stupanjem na snagu ove Odluke prestaje važiti Odluka o nerazvrstanim cestama na području Općine Križ (Glasnik Zagrebačke županije broj 07/16).

Članak 39.

Ova Odluka stupa na snagu osmi dan od dana objave u Glasniku Zagrebačke županije.

REPUBLIKA HRVATSKA
ZAGREBAČKA ŽUPANIJA
OPĆINA KRIŽ
OPĆINSKO VIJEĆE

KLASA:
URBROJ:
Križ,   2023. 

PREDSJEDNIK OPĆINSKOG VIJEĆA
OPĆINE KRIŽ:
Zlatko Hrastić 

                           
PRILOG 1. 

EVIDENCIJA NERAZVRSTANIH CESTA NA PODRUČJU OPĆINE KRIŽ
RB. | Naselje | Naziv | k.o. | Kultura | k.č.br. | Oznaka | Dužina
1 | Bunjani | Lička | Širinec | put | 81 | N-1 | 250
2 | Bunjani | Braće Trupeljaka | Širinec | put | 100 | N-2 | 600
3 | Bunjani | Naftaplinska | Širinec | cesta | 1879 | N-3 | 910
4 | Bunjani | Naftaplinska | Širinec | cesta | 1877 | N-4 | 390
5 | Bunjani | | Širinec | put | 1878 | N-5 | 1170
6 | Bunjani | | Širinec | put | 1888-dio | N-6 | 500
7 | Bunjani | Staklena | Širinec | cesta | 1881 i 1882 | N-7 | 3270
8 | Bunjani | I. Vešligaja | Širinec | cesta | 395/2 i 1880 | N-8 | 610
9 | Bunjani | I. Vešligaja | Širinec | cesta | 1880 | N-9 | 300
10 | Bunjani | Zagorska | Širinec | cesta | 1884 | N-10 | 970
11 | Bunjani | | Širinec | put | 1885 i 1886 | N-11 | 1150
12 | Bunjani | | Širinec | put | 788, 1824 (kanal), 1943, 1944, 1948, 1950, 1952, 1953 | N-12 | 2680
13 | Bunjani - Širinec | | Širinec | put | 1847 (potok), 1949/1, 1961 | N-13 | 1188
14 | Bunjani - Širinec | | Širinec | put | 1847 (potok), 1958, 1960 | N-14 | 920
15 | Bunjani - Šušnjari | | Širinec  i Šušnjari | cesta | 1881; 3488 | N-15 | 1330
16 | Šušnjari | | Šušnjari | put | 3489 | N-16 | 400
17 | Šušnjari | | Šušnjari | put | 3484 | N-17 | 480
18 | Šušnjari | | Šušnjari | put | 2626/1, 2626/2, 2649 (kanal), 3503 (kanal), 2628, 2606/15, 3490 (cesta) | N-18 | 1130
19 | Šušnjari | | Šušnjari | put | 2120 | N-19 | 500
20 | Šušnjari | | Šušnjari | put | 2099 | N-20 | 160
21 | Šušnjari | | Šušnjari | put | 2606/18, 2628, 2629 | N-21 | 1989
22 | G. Prnjarovec | | Šušnjari | put | 2636 i 2637 | N-22 | 1030
23 | G. Prnjarovec | | Šušnjari | put | 2407 i 2439 | N-23 | 940
24 | D. Prnjarovec | | Šušnjari | put | 2619/2 (kanal), 2639, 2640, 3496 (kanal), 3504 | N-24 | 958
25 | D. Prnjarovec | | Šušnjari | put | 2511 | N-25 | 180
26 | D. Prnjarovec - Križ | | Šušnjari i Križ | put | 2647; 1044, 1046, 167/2, 167/1 | N-26 | 1920
27 | Šušnjari | | Šušnjari | put | 3491 | N-27 | 190
28 | G. Prnjarovec | | Šušnjari | cesta | 3493 | N-28 | 550
29 | G. Prnjarovec | | Šušnjari | put | 3136 | N-29 | 330
30 | G. Prnjarovec - Bunjani | Zeleni Brijeg | Širinec i Šušnjari | put; cesta | 887/1, 1951; 3256 (privatno), 3258/1 (privatno), 3258/2 (privatno), 3494 | N-30 | 589
31 | G. Prnjarovec | | Širinec | cesta | 1951 | N-31 | 800
32 | G. Prnjarovec | | Širinec | put | 1824 (kanal), 1945, 1947 | N-32 | 620
33 | G. Prnjarovec | | Šušnjari | livada, neplodno tlo | 3388/2, 3375/2 | N-33 | 155
34 | G. Prnjarovec | | Šušnjari | put | 2463/1 | N-34 | 230
35 | D. Prnjarovec - Konšćani | | Šušnjari i Novoselec | put | 2629, 2642/2, 2643/2 (kanal); 2524 | N-35 | 1371
36 | Konšćani | | Novoselec | put | 2524 | N-36 | 440
37 | Konšćani | | Novoselec | put | 1692 | N-37 | 330
38 | Konšćani | | Novoselec | put | 1703 | N-38 | 350
39 | Konšćani | | Novoselec | cesta | 2525/1 | N-39 | 440
40 | Širinec | | Širinec | put | 1963 | N-40 | 935
41 | Širinec | | Širinec | put | 1970 | N-41 | 270
42 | Širinec | | Širinec | cesta | 1964 | N-42 | 61
43 | Širinec | | Širinec | put | 1966 i 1969 | N-43 | 520
44 | Širinec | | Širinec | put | 1969 | N-44 | 670
45 | Širinec - Johovec | | Širinec i Hrastilnica | put; cesta | 1866 (pruga), 1965, 1973/1, 1973/2 (prelaznica), 1979; 104, 683/1, 683/3, 684 | N-45 | 3575
46 | Širinec - Križ | Moslavačka ulica | Širinec i Križ | put | 1865 (kanal), 1976; 1067 | N-46 | 2188
47 | Križ | | Križ | put | 328, 373, 439, 1050 | N-47 | 1210
48 | Križ | | Križ | put | 329 | N-48 | 235
49 | Križ | | Križ | put | 1050 | N-49 | 310
50 | Križ | Jurja Tomca | Križ | put | 498 i 1051 | N-50 | 886
51 | Križ | | Križ | put | 278 | N-51 | 258
52 | Križ | Mihanovićeva | Križ | put | 1054/1 i 1054/2 (kanal) | N-52 | 276
53 | Križ | Ulica Kriške republike | Križ | put | 1056 i 1057 | N-53 | 498
54 | Križ | | Križ | put | 1053, 1058 | N-54 | 490
55 | Križ | Stjepana Matkovića | Križ | oranica i put | 530/2 i 531/2, 531/6 i 531/5, 540 (532/5, 533/4, 535/6, 536/6, 534/6, 534/3) | N-55 | 480
56 | Križ | | Križ | put | 540 | N-56 | 100
57 | Križ | Augusta Šenoe | Križ | oranica | 567/9, 567/10, 567/11, 567/14 | N-57 | 84
58 | Križ | Lj. Gaja | Križ | oranica | 218/9 | N-58 | 84
59 | Križ | Čoporova | Križ | put | 200/1 | N-59 | 335
60 | Križ | Zagorska | Križ | put | 243, (242/2, 236/2) | N-60 | 395
61 | Križ | Prigorska | Križ | put | 1048 | N-61 | 541
62 | Križ | Zagrebačka | Križ | ulica | 1043/1 | N-62 | 1250
63 | Križ | Klas Dvorište | Križ | put | 137/2 | N-63 | 41
64 | Križ | | Križ | put | 1046 | N-64 | 710
65 | Križ | Lička | Križ | put | 46 | N-65 | 434
66 | Križ | Jandrinec | Križ | put | 132/1 | N-66 | 334
67 | Križ | E. Satlera | Križ | cesta | 120/2 i 121/4 | N-67 | 143
68 | Križ | Z. Tomičeka | Križ | put | 114 | N-68 | 500
69 | Križ | Sajmište | Križ | put | 111, 110/1 | N-69 | 202
70 | Križ | Školska ulica | Križ | oranica, voćnjak, put | 568/3, 570/5, 571, 576, 608 | N-70 | 547
71 | Križ | Školska ulica odvojak I | Križ | put | 571 | N-71 | 100
72 | Križ | Vinogradska | Križ | put | 1062 | N-72 | 679
73 | Križ | Žutička ulica | Križ | put | 1061 | N-73 | 376
74 | Križ | Vinogradska odvojak | Križ | put | 644 | N-74 | 158
75 | Križ | Vinogradska odvojak | Križ | put | 680 | N-75 | 145
76 | Križ | Vinogradska odvojak | Križ | put | 652 | N-76 | 243
77 | Križ | | Križ | kanal | 1084/1 | N-77 | 560
78 | Križ - Novoselec | Industrijska cesta | Križ i Novoselec | cesta | 1066/1; 2330/2 | N-78 | 1145
79 | Križ | Žutička ulica odvojak | Križ | put | 746 | N-79 | 352
80 | Križ | | Križ | kanal | 1064/2 | N-80 | 430
81 | Novoselec | Drvodjelska | Novoselec | put | 2566 | N-81 | 1020
82 | Novoselec | | Novoselec | put | 2356 | N-82 | 63
83 | Novoselec | Ul. Hrvatske mladeži | Novoselec | cesta | 2311 (Društveno vlasništvo - putevi), 2322/10 (OK) | N-83 | 605
84 | Novoselec | | Novoselec | put | 2287 | N-84 | 267
85 | Novoselec | | Novoselec | put | 2292/3, 2310/2, 2310/10, 2310/38, 2310/40 | N-85 | 264
86 | Novoselec | Kolodvorska | Novoselec | put | 2565 | N-86 | 548
87 | Novoselec | Kolodvorska | Novoselec | put | 2381 | N-87 | 109
88 | Novoselec | Park hrvatskih mučenika | Novoselec | put | 2368 | N-88 | 92
89 | Novoselec | Moslavačka odv | Novoselec | put | 2234 | N-89 | 88
90 | Novoselec | | Novoselec | put | 2227 | N-90 | 94
91 | Novoselec | | Novoselec | put | 2221 | N-91 | 157
92 | Novoselec | | Novoselec | put | 2206 | N-92 | 192
93 | Novoselec | | Novoselec | put | 2187 | N-93 | 210
94 | Novoselec | Školska ulica | Novoselec | put | 2564 | N-94 | 356
95 | Novoselec | Selska ulica | Novoselec | put | 2069 i 2118 | N-95 | 2167
96 | Novoselec | | Novoselec | put | 2041/1 | N-96 | 330
97 | Johovec | Poljski put | Hrastilnica | put | 266 | N-97 | 459
98 | Johovec - V. Hrastilnica | | Hrastilnica | put | 245, 339, 698/1 (kanal), 700 | N-98 | 1015
99 | M. Hrastilnica | | Hrastilnica | livada | 602 | N-99 | 315
100 | Johovec - M. Hrastilnica | | Hrastilnica | kanal | 856 | N-100 | 106
101 | M. Hrastilnica | | Hrastilnica | put | 146 | N-101 | 152
102 | M. Hrastilnica | | Hrastilnica | put | 203-dio | N-102 | 261
103 | M. Hrastilnica | Uz autoput | Hrastilnica | put | 174/3 | N-103 | 200
104 | M. Hrastilnica | odvojak uz autoput | Hrastilnica | put | 696/1 | N-104 | 133
105 | Križ | Tadić, uz autoput | Križ | put | 1078/1 | N-105 | 94
106 | Širinec | pod. Zona | Širinec | put | 1977/2 | N-106 | 220
107 | Širinec | pod. Zona | Širinec | kanal | 1863/2 | N-107 | 320
108 | Križ | Cvjetna ulica | Križ | put | 827 (Društveno vlasništvo - putevi), 835 (kanal), 860 | N-108 | 668
109 | Križ | | Križ | put | 824 | N-109 | 105
110 | Okešinec | | Okešinec | put | 672 | N-110 | 74
111 | Okešinec | Kriška ulica | Okešinec | put | 894 i 101 | N-111 | 594
112 | Okešinec | | Okešinec | put | 709, 737 (kanal), 752, 1684 | N-112 | 1190
113 | Okešinec | Česmanski odv 1 | Okešinec | put | 871 | N-113 | 142
114 | Okešinec | Česmanski odv 2 | Okešinec | put | 880 | N-114 | 162
115 | Okešinec | Česmanski odv 3 | Okešinec | put | 895-dio | N-115 | 279
116 | Okešinec | Česmanski odv 4 | Okešinec | put | 970 | N-116 | 110
117 | Okešinec | | Okešinec | put | 994/2 | N-117 | 390
118 | Okešinec | Česmanski odv 5 | Okešinec | put | 982 | N-118 | 90
119 | Okešinec | Žutička ulica | Okešinec | put | 1686 - uz autoput | N-119 | 610
120 | Okešinec | | Okešinec | put | 1687 | N-120 | 210
121 | Okešinec | Česmanski odv 6 | Okešinec | put | 1126 | N-121 | 160
122 | Okešinec | Česmanski odv 7 | Okešinec | put | 1120 | N-122 | 120
123 | Okešinec | | Okešinec | cesta | 1683/2 - uz autoput | N-123 | 193
124 | Okešinec | | Okešinec | put | 1081/1 i 1081/2 | N-124 | 1290
125 | Vezišće | | Okešinec | kanal | 1690/2 | N-125 | 310
126 | Vezišće | | Okešinec | put | 1311 | N-126 | 403
127 | Vezišće | | Okešinec | put | 1477 | N-127 | 290
128 | Vezišće | | Okešinec | put | 1286 | N-128 | 760
129 | Vezišće | | Okešinec | put | 1812 i 1813 | N-129 | 2004
130 | Vezišće, uz Česmu | | Okešinec | put | 1701 i 1704 | N-130 | 1999
131 | Obedišće | Marinkova | Okešinec | put | 226 | N-131 | 576
132 | Obedišće | Želj. Odvojak | Okešinec | put | 176 | N-132 | 530
133 | Obedišće | Željeznička ulica | Okešinec | put | 1670 | N-133 | 317
134 | Obedišće | Selska  i Maksimirska | Okešinec | put | 1663/1 | N-134 | 2000
135 | Obedišće | Mađerićeva | Okešinec | cesta | 1668 | N-135 | 250
136 | Obedišće | Školska | Okešinec | put | 494 | N-136 | 110
137 | Obedišće | Čretska | Okešinec | put | 480 | N-137 | 250
138 | Obedišće | Vatrogasna | Okešinec | put | 474 | N-138 | 260
139 | Obedišće | Ribarska | Okešinec | put | 467/3 | N-139 | 150
140 | Obedišće | Moslavačka | Okešinec | put | 461 | N-140 | 280
141 | Obedišće | Česmanska | Okešinec | put | 456 | N-141 | 300
142 | Obedišće | Radnička | Okešinec | put | 450 | N-142 | 310
143 | Obedišće | Ulica Mladosti | Okešinec | put | 444 | N-143 | 320
144 | Obedišće | Sportska ulica | Okešinec | put | 424/2 | N-144 | 360
145 | Obedišće | | Okešinec | put | 562 | N-145 | 241
146 | Razljev | Razljevačka ulica | Novoselec | put | 1374 i 2557 | N-146 | 3010
147 | Razljev | Peščenićka ulica | Novoselec | put | 1110 i 2551 | N-147 | 1830
148 | Razljev | | Novoselec | put | 1042 | N-148 | 57
149 | Razljev | | Novoselec | put | 1131 | N-149 | 1126
150 | Razljev | | Novoselec | put | 1201 | N-150 | 1660
151 | Razljev | | Novoselec | put | 2547 | N-151 | 590
152 | Rečica Kriška | | Novoselec | put | 2522, 2523 (pruga) i 2530 | N-152 | 1520
153 | Rečica Kriška | Vinogradska i Rečička | Novoselec | put | 163, 217, 371/1, 425, 426 (kanal), 569 | N-153 | 3743
154 | Rečica Kriška | vinogradska | Novoselec | put | 371/2 | N-154 | 200
155 | Rečica Kriška | | Novoselec | put | 297 | N-155 | 390
156 | Rečica Kriška | Vinogradska | Novoselec | put | 292 | N-156 | 800
157 | Rečica Kriška | vinogradska | Novoselec | put | 191 | N-157 | 690
158 | Rečica Kriška | Rečička | Novoselec | put | 2534 | N-158 | 570
159 | Rečica Kriška | | Novoselec | put | 2541 | N-159 | 870
160 | Rečica Kriška | | Novoselec | put | 630, 839 (kanal), 2542 | N-160 | 1632
161 | Rečica Kriška | | Novoselec | put | 543 | N-161 | 290
162 | Rečica Kriška | | Novoselec | put | 432 i 525 | N-162 | 940
163 | Rečica Kriška | | Novoselec | put | 861 | N-163 | 1200
164 | Rečica Kriška | | Novoselec | put | 707 | N-164 | 295
165 | Širinec | | Širinec | put | 1919/3 | N-165 | 38
166 | Križ | Ulica Jurja Tomca | Križ | Put | 341/3 | N-166 |